লাখে নৃত্য

লাখে নৃত্য (নেপাল ভাষা: लाखे) বা লাখেই নৃত্য হলো নেপালের একটি ঐতিহ্যবাহী নৃত্য যা নেওয়ার সম্প্রদায়ের মানুষ বিশেষ উৎসবে বা উৎসব উপলক্ষে মুখোশ পরে পরিবেশন করে। এটি ঈশ্বরের শোভাযাত্রায় রাক্ষসদের একটি নৃত্য। নেওয়ার সম্প্রদায়ে বিভিন্ন ধরণের নৃত্য পরিবেশিত হয়। বেশিরভাগ নৃত্যই দেব-দেবীর। এর মধ্যে লাখে নৃত্য খুবই আকর্ষণীয়।

নেপালের কাঠমান্ডুর একটি ঐতিহাসিক স্থান হলো দরবার স্কয়ার। এর চারপাশে রয়েছে প্রাচীন প্রাসাদ এবং হিন্দু মন্দির। স্বর্গের হিন্দু দেবতা দেবরাজ ইন্দ্রের সম্মানে এই অঞ্চলে ইন্দ্র যাত্রা উৎসব পালন করা হয়। এই উৎসব নেপালি ভাদ্র মাসে (আগস্ট-সেপ্টেম্বর) অনুষ্ঠিত হয় এবং আট দিন ধরে চলে। এই উৎসবের শেষ দিনে উৎসুক জনতার সামনে সাধারণত লাখে নৃত্য পরিবেশিত হয়ে থাকে। দেব-দেবীর সাজে সজ্জিতদের মধ্যে লাখে রাক্ষস নিরলস এবং বেপরোয়াভাবে নৃত্য করে। লাখে রাক্ষসের সাজে সজ্জিত নৃত্য শিল্পীর মুখাবয়বটি দেখতে খুব উগ্র হয়। উঁচু দাঁত এবং লাল বা কালো চুলের অবিন্যস্ত কেশ এর মুখাবয়বকে আরও ভয়ঙ্কর করে তোলে।

নেপালের ঐতিহ্যবাহী নেওয়ার সংস্কৃতিতে লাখে মূর্তির প্রাধান্য রয়েছে। কাঠমান্ডু উপত্যকা এবং নেপালের অন্যান্য নেওয়ার বসতিতে লাখে মূর্তির নানান ঐতিহ্যর নিদর্শন দেখতে পাওয়া যায়। লাখেরা বনে বাস করত বলে বিশ্বাস করা হয় এবং পরে তারা নগরবাসী মানুষদের রক্ষক হয়ে ওঠে।Trussler, Simon and Barker, Clive (1 September 2003). New Theatre Quarterly 74, Volume 19. Cambridge University Press. , 9780521535892. Page 127. নারী লাখেকে লাসিন বলা হয়।

নেপালি লোককাহিনীতে আরেকটি সাধারণ কিংবদন্তি হলো খ্যাহ, যাকে একটি শক্তিশালী, লোমশ বানরের মতো প্রাণী হিসেবে চিত্রিত করা হয়েছে।

লাখে নাচ
লাখে নৃত্য নেপালের সবচেয়ে জনপ্রিয় নৃত্যগুলির মধ্যে একটি। উৎসবের সময় লক্ষ লক্ষ মানুষ রাস্তায় জড়ো হন। মুখোশ পরে লাখে নৃত্যশিল্পীরা উৎসবের সময় রাস্তাঘাট এবং শহরের চত্বরে নৃত্য পরিবেশন করেন। মুখোশগুলি বিশেষ ধরনের কাগজ দিয়ে তৈরি করা হয়। চুলের জন্য চমরী গাইয়ের লেজ ব্যবহার করা হয়। লাখে নৃত্যে বন্য নড়াচড়া এবং ধ্বনিত সঙ্গীতের বেশি ব্যবহার দেখা যায়।

সবচেয়ে বিখ্যাত লাখে হলো কাঠমান্ডুর মাজিপা লাখে। এটি সেপ্টেম্বর মাসে নেপালের কাঠমান্ডুর সবচেয়ে বড় ধর্মীয় উৎসব ইয়েনিয়া বা ইন্দ্র যাত্রা উৎসবের সময় অনুষ্ঠিত হয়। Page 73.Koizumi, Fumio (1983). Dance and music in South Asian drama: Chhau, Mahākālī pyākhan and Yakshagāna. Academia Music. Page 5. মাজিপা লাখে-কে শান্ত ভৈরব বলে মনে করা হয়। তাকে দেবতা হিসেবে পূজা করা হয়। নগরবাসীরা তার সঙ্গীত ব্যান্ডের নৃত্য পরিবেশনার সাথে সাথে নগরীর মধ্য দিয়ে যাতায়াতের সময় তাকে খাবার এবং ধর্মীয় অনুষ্ঠানের জিনিসপত্র প্রদান করেন।

লাখে নৃত্য সহযোগে শোভাযাত্রা শহরের প্রধান রাস্তা এবং বাজারের মোড়ে থামে এবং সেখানে নৃত্য পরিবেশন করে। নাচের সময়, ঝ্যালিঞ্চা (झ्यालिंचा) নামে পরিচিত একটি ছোট ছেলে লাখেকে ঠাট্টা করে তাকে রাগান্বিত করে। সেই রাগে লাখে ঝ্যালিঞ্চাকে তাড়া করতে বাধ্য হয়। ঝ্যালিঞ্চা সর্বদা ভিড় ভেঙে পালিয়ে যেতে সক্ষম হয়। Page 19.

নেপালি ক্যালেন্ডারের দশম মাস অর্থাৎ গুনলা মাসে ‘গুনলা লাখে’ নামে আরেকটি লাখে দেখা যায়, যা আগস্ট মাসে কোনো এক দিনে অনুষ্ঠিত হয়।

অন্যান্য লাখে
নেপালি লোককাহিনীতে আরও কিছু লাখে আছে যাদের বিশেষ বৈশিষ্ট্য রয়েছে।। এই পৌরাণিক প্রাণীরা শহরের বিভিন্ন অঞ্চলে বাস করে বলে বিশ্বাস করা হয়।

 মিচ্যা লাখে (मिच्या: लाखे) (নেপাল ভাষায় যার অর্থ "অগ্নি-জ্বলন্ত রাক্ষস") হলো একটি আত্মা যা যেখানেই বাস করুক না কেন স্বতঃস্ফূর্তভাবে দহনের মাধ্যমে আগুন লাগাতে পারে বলে বিশ্বাস করা হয়। মিচ্যা লাখে আক্রান্ত ব্যক্তিরাও আগুন লাগাতে পারে বলে অনেকে বিশ্বাস করেন।
 মিনপু লাখের (मिंपू लाखे) উপস্থিতির কারণেও আগুন লেগেছিল বলে জানা গেছে।

তথ্যসূত্র

 বহিঃসংযোগ 

 লাখে নৃত্যশিল্পীর ছবি alamy.com



বিষয়শ্রেণী:নেপালের সংস্কৃতি
বিষয়শ্রেণী:নেওয়ার
বিষয়শ্রেণী:অপদেবতা
বিষয়শ্রেণী:মুখোশ নৃত্য
বিষয়শ্রেণী:আচার অনুষ্ঠান নৃত্য
বিষয়শ্রেণী:পবিত্র নৃত্য
বিষয়শ্রেণী:জনপ্রিয় সংস্কৃতিতে কিংবদন্তি প্রাণী
বিষয়শ্রেণী:এশিয়ার ছদ্মবেশী অনুষ্ঠান